open-index/open-wikipedia-markdown huggingface dataset:
רפאל לאי

**פאל אוהאנואה לאי ג'וניור** (באנגלית: ****; נולד ב-9 בספטמבר 2003 בהוניארה שבאיי שלמה) הוא כדורגלן מאיי שלמה המשחק בעמדת החלוץ בקבוצת אדלייד סיטי בנבחרת איי שלמה.

## קריירת מועדונים
### תחילת הקריירה
לאי גדל במחלקות הנוער של מאריסט, הנדרסון יילס וולז' מוסטאר. הוא החל את הקריירה המקצוענית שלו במועדונים מאריסט והנדרסון יילס מליגת העל של איי שלמה בכדורגל.

### ולז' מוסטאר
ב-29 בינואר 2023 חתם לאי על חוזה לשנה וחצי בוולז' מוסטאר מליגת העל של בוסניה והרצגובינה, והפך לכדורגלן הראשון מאיי שלמה שמשחק באירופה. בתחילת עונת  שוחרר מהמועדון בגלל הגעגועים שחש למשפחתו.

## קריירה בינלאומית
ב-17 במרץ 2022 ערך לאי את הופעת הבכורה שלו בנבחרת איי שלמה, בניצחון 0–2 על נבחרת איי קוק במסגרת מוקדמות מונדיאל 2022. ב-24 במרץ הבקיע את שערי הבכורה שלו בנבחרת, שלושער בניצחון 1–3 על נבחרת טהיטי במסגרת מוקדמות מונדיאל 2022.

## תארים
;הנדרסון יילס
* אליפות איי שלמה (1): 2020/2021

## קישורים חיצוניים

## הערות שוליים

קטגוריה:איי שלמה: כדורגלנים
קטגוריה:איי שלמה: קשרי כדורגל
קטגוריה:כדורגלני ולז' מוסטאר
קטגוריה:ספורטאים זרים בבוסניה והרצגובינה
קטגוריה:ספורטאים זרים באוסטרליה
קטגוריה:כדורגלני גביע אוקיאניה לאומות 2024
קטגוריה:ילידי 2003
יסעורון מדיירה

**יַסְעוּרוֹן מדיירה** (שם מדעי: *Hydrobates castro*) הוא מין של עוף ים ממשפחת היסעורוניים, שתפוצתו משתרעת על פני האוקיינוסים השקט והאטלנטי.

בישראל הוא מזדמן נדיר ביותר, עם תצפית בודדת במפרץ אילת ב-6 ביולי 1983.

## טקסונומיה ואטימולוגיה
שם הסוג *Hydrobates* מגיע מיוונית עתיקה, מהמילים *hydro* "מים", ו-*bates* "הולך". המקור של שם המין הספציפי *castro* מעורפל, אבל משערים כי הוא מגיע משיכול אותיות של *crasto* שזה בתורו היווה אונומטופיה לקולות החיזור של היסעורון, כפי שדייגים מקומיים הגו אותו.

הוא הוגדר בעבר בסוג *Oceanodroma* לפני שהסוג הזה אוחד עם הסוג *Hydrobates*.

גילויים אחרונים של אוכלוסייות "עונה קרה" ו"עונה חמה", המשתמשות באותם אתרי קינון בתקופות שונות של השנה, וגם גילויי שונות בקולות ובתקופת חילוף הנוצות, רמזו על כך שלמעשה היו שני מינים נפרדים בתוך הגבולות המובנים בעבר של המין. לאחר ניתוחים גנטיים של אוכלוסיות של mtDNA, אוכלוסיית העונה החמה באיים האזוריים הוכרה כמין נפרד, *Hydrobates monteiroi* יסעורון מונטיירו (שם לא רשמי ).

זהו מין מונוטיפי, כלומר לא הובחנו תת-מינים נפרדים.

## תיאור
ממוזער|יסעורון מדיירה במגדיר קרוסלי
זהו יסעורון באורך 19–21 ס"מ, עם מוטת כנפיים של 43–46 ס"מ, ומשקלו 44–49 גרם. הוא בעיקר שחור חום עם שת לבן נרחב. כנפיים ארוכות, דומה ליסעורון האטלנטי עם זנבו הממוזלג, אבל זנבו של השני ממוזלג עמוק יותר, השת הלבן בעל צורה שונה (בצורת V או משולש), ותעופתו "שחפיתי", ואילו ליסעורון מדיירה יש מעוף יותר "יסעורי".

## תפוצה
יסעורון מדיירה מקנן באיים בחלקים החמים יותר של האוקיינוס האטלנטי והשקט. האיים בהם הוא מקנן כוללים את הברלנגאס (ארכיפלג הממוקם כמה עשרות קילומטרים מהיבשת של פורטוגל), האיים האזוריים, מדיירה, האיים הקנריים וסנט הלנה באוקיינוס האטלנטי, ובאוקיינוס השקט שליד מזרח יפן, בקאואיי, הוואי ובאיי הגלאפגוס. בשנת 2018 תועד כי היסעורון החל לקנן גם בהר הגעש מאונה לואה באי הוואי.

## התנהגות
### קינון
[ממוזער|[ביצה של יסעורון מדיירה, אוסף מוזיאון טולוז]]
יסעורונים אלה מקננים במושבות הקרובות לים בנקיקי סלע והנקבות מטילות ביצה לבנה אחת בכל מחזור קינון. מחוץ לעונת הקינון הוא מבלה את מרבית זמנו בים הפתוח. הוא פעיל לילה באתרי הקינון כדי להימנע מטריפה בידי שחפים ועופות דורסים, ואף ימנע מלנחות בלילות בהירים לאור ירח מלא. כמו רוב בני משפחתו, יכולת ההליכה שלו מוגבלת לדשדוש קצר למאורה.

### תזונה
היסעורון ניזון באמצעות ליקוט פריטי מזון (חסרי חוליות, חולייתנים קטנים ולפעמים נבלות) מפני המים.

## שימור
למין זה תפוצה נרחבת ואוכלוסייה גדולה, ועל אף שהוערכה מגמת ירידה באוכלוסייה היא לא נחשבת לחזקה מספיק כדי להעלות את רמת הסיכון שלו; והוא מוגדר במצב שימור של "ללא חשש".

בשנת 2004 נערך אומדן לאוכלוסייה העולמית של המין שהעריך אותה בכ-150,000 פרטים.

## קישורים חיצוניים

## הערות שוליים

קטגוריה:יסעורוניים
קטגוריה:ארץ ישראל: יסעוראים
קטגוריה:עופות האוקיינוס האטלנטי
קטגוריה:עופות האוקיינוס השקט
קטגוריה:בעלי חיים שתוארו ב-1851
אין עולם

**אין עולם** הוא אלבום האולפן השני של הזמרת-יוצרת הישראלית יסמין מועלם. אלבום זה עוקב לאלבום הבכורה שלה, "אריה" (2020). הוא כולל הופעת אורח של מרגי. הוא הופק על ידי ישי סוויסה ומועלם עצמה. מתוך האלבום יצא הסינגל המוביל "צונאמי".

## רקע והכרזה
ב-16 בפברואר 2023 חשפה מועלם ברשתות החברתיות שלושה שירים מתוך האלבום, "לבד במדבר", "נהדר" ו"בלנסיאגה לבן", והודיעה כי האלבום עתיד לצאת ללא סינגלים מוקדמים, כך שהשירים "מחילה" ו"יחפים" שפרסמה לאחר צאתו של האלבום "אריה" לא יכללו באלבום. ב-22 במרץ, פורסם כי הוקלט עבור האלבום שיר משותף עם הזמר מרגי. ב-16 במאי, שבועיים לפני צאתו של האלבום, רוקנה מועלם את חשבון האינסטגרם שלה ופרסמה טיזרים שונים לאלבום. שבוע לאחר מכן, חשפה את שם האלבום, עטיפתו ורשימת הרצועות. ימים ספורים לפני צאתו של האלבום, חשפה בטיקטוק את השיר "אבי אבורומי" (על שם הזמר הישראלי).

## קבלה ביקורתית
עומר טסל מאתר ynet ציינה לחיוב את "כשרונה יוצא הדופן" הבולט באלבום אך טענה כי בתוכן האלבום, "היד של מועלם קלה מדי". מבחינה מוזיקלית, היא ציינה כי מועלם "נוטשת לפרקים את הסאונד הייחודי שלה לטובת עיבודים הדומים יותר לאלה של רוסליה או של אודיה". ברשת 13 נכתב כי רוב השירים באלבום נשמעים זהים אחד לשני והוא אינו תופס את תשומת הלב של המאזין מהאזנה ראשונית, אך "שווה להאזין לו כמה פעמים ולהמתין בציפייה לאלבום השלישי". בן שלו מהארץ טען כי באלבום "חסר עוקץ", וכי השינוי בסגנונה המוזיקלי של מועלם מאלבומה הקודם "צורם", אך ציין לחיוב כי באלבום "כמה שירים נהדרים, בעיקר מנקודת השליש של האלבום".

דור מאיר מועלם ממאקו נתן לאלבום ביקורת חיובית, טען שמועלם הצליחה באלבום זה לדלג על "אתגר האלבום השני", וכי "האלבום הזה מתחלק לשניים: שירים יפים ושירים כיפיים" ותיאר אותו כ"אלבום שלם, עם קו מוזיקלי ותוכן אחיד. לפעמים הוא קצבי ולפעמים הוא איטי, לפעמים הוא מרגש ולפעמים הוא מעציב. אבל אחיד". גם עמי פרידמן מישראל היום ביקר את האלבום בחיוב, וכתב כי האלבום "אמנם לא מושלם - והיינו מצפים ליותר, אבל מדובר ביצירה כנה ופתוחה שיהיה לכם נעים להאזין לה".

## רשימת רצועות

## קישורים חיצוניים

## הערות שוליים

קטגוריה:אלבומים בעברית
קטגוריה:אלבומים שהופקו על ידי ישי סוויסה
קטגוריה:אלבומי חברת תקליטי יהלום
משחק מכור (ספורט)

בענפי ספורט מאורגנים, **מִשְׂחָק מָכוּר** (באנגלית: **Match fixing**) היא תחרות ספורט או משחק ספורט, שתוצאותיה נקבעו מראש, תוך הפרה של כללי המשחק ואפילו של החוק, בין היתר בשימוש סחיטה, שוחד או הסכם. מתחרים עשויים גם לבצע ביצועים גרועים בכוונה כדי להשיג יתרון עתידי, כגון בחירת דראפט טובה יותר או התמודדות עם יריב קל יותר בסבב תחרות מאוחר יותר. עוד ייתכן כי שחקן או קבוצה עשויים לשחק בצורה כל כך גרועה עד כדי לקבל יתרון עתידי, בין היתר בשימוש הטקטיקה טנקינג.

מכירת משחקים, כאשר הוא מונע מהימורים, מצריך קשרים (ובדרך כלל גם כלכליים) בין מהמרים, שחקנים, פקידי הקבוצות ו/או השופטים. קשרים והעברות אלו יכולים לפעמים להתגלות ולהוביל לתביעה או כל ענישה אחרת מצד החוק או ליגת הספורט. עם זאת, מאוד קשה להוכיח מכירת משחקים עבור יתרון עתידי לקבוצות ספורט. לדוגמה, לעיתים קרובות, מבוצעים חילופים על ידי המאמן שנועדו בכוונה להגדיל את סיכויי הקבוצה להפסיד, כגון הושבת שחקני מפתח בחוץ, תוך שימוש בפציעות מינימליות או דמיוניות כתירוץ להושבתם, במקום להורות בפועל לשחקנים לשחק לא טוב על המגרש.

קיימים גם מכירת משחקים עבור אירועים נקודתיים קטנים יותר במשחק שניתן להמר עליהם, אך לא ישנה את התוצאה הסופית של המשחק. על פי חברת הניטור הנורווגית, Sportradar , בכאחוז אחד מהמשחקים שהם עקבו, נמצאו דפוסים חשודים שעשויים לקבוע על מכירת משחקים.

## הערות שוליים

קטגוריה:ספורט
קטגוריה:הונאה
Words

"**Words**" הוא שיר של הדי ג'יי והמפיק המוזיקלי השוודי, אלסו, בשיתוף פעולה עם הזמרת השוודית, זארה לארסון, שיצא, על ידי חברות התקליטים 10:22PM ו-Astralwerks, ב-22 באפריל 2022. השיר נכתב ידי אלסו, זארה לארסון, קרן פול ובקי היל, והופק על ידי אלסו.

נכון למאי 2023, השיר הושמע למעלה מ-229 מיליון פעמים בספוטיפיי, ולמעלה מ-30 מיליון פעמים ביוטיוב.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי אלסו
קטגוריה:שירי זארה לארסון
קטגוריה:שירים באנגלית
קטגוריה:שירים שנכתבו על ידי אלסו
קטגוריה:שירים שנכתבו על ידי בקי היל
קטגוריה:שירי מוזיקת דאנס אלקטרונית
קטגוריה:שירי מוזיקת האוס
קטגוריה:סינגלים בהוצאת אסטרלוורקס
בת הים הקטנה (פסקול, 2023)

**בת הים הקטנה: הפסקול המקורי של הסרט** (באנגלית: **The Little Mermaid: 2023 Original Motion Picture Soundtrack**) הוא אלבום מוזיקה שהולחן על ידי המלחין אלן מנקן. האלבום הופץ דיגיטלית ב-19 במאי 2023; ובתקליטורים ובמהדורות תקליטי ויניל בהפצת חברת ההקלטות "וולט דיסני רקורדס" ב-26 במאי 2023.

האלבום כולל את השירים המקוריים שנכתבו והולחנו עבור סרט ההנפשה "בת הים הקטנה" משנת 1989 על ידי מנקן והווארד אשמן, לצד שירים חדשים שנכתבו על ידי לין-מנואל מירנדה עבור הסרט "בת הים הקטנה" משנת 2023, שהופק והופץ על ידי סרטי וולט דיסני. ב-26 באפריל 2023, חודש לפני הפצת האלבום, הופץ השיר "Part of Your World" בביצועה של האלי ביילי כסינגל דיגיטלי הזמין להורדה.

## רשימת רצועות
### המהדורה הסטנדרטית

### המהדורה המורחבת
220px|ממוזער|שמאל|העטיפה העברית של האלבום המורחב

### המהדורה העברית

## מיקומי שיא

## ראו גם
* The Little Mermaid (פסקול)

## קישורים חיצוניים

## הערות שוליים

קטגוריה:פסקולים באנגלית
קטגוריה:פסקולי סרטים
קטגוריה:בת הים הקטנה של דיסני
קטגוריה:אלבומים שהופקו על ידי אלן מנקן
קטגוריה:פסקולי וולט דיסני רקורדס
ויליאם ג'ון תומסון

**ויליאם ג'ון תומסון** (באנגלית: **William John Thomson**; 1771–1845) היה צייר אמריקאי של צלליות, פורטרטים ומיניאטורות שהיה פעיל בבריטניה.

## ביוגרפיה
תומסון נולד בסוואנה, מחוז צ'טהאם, ג'ורג'יה, ב-3 באוקטובר 1771 להורים סקוטים, אלכסנדר תומסון ומרי אליזבת תומסון לבית ספנסר. אחותו הראשונה של תומסון, מרגרט, נולדה ב-1773, אחותו השנייה שנולדה ב-1775 הייתה קתרין תומסון, לימים אמה החורגת של אליזבת גאסקל. הם היגרו לאנגליה במהלך מלחמת העצמאות. אחיו הצעיר שנולד באדינבורו ב-1778 היה אנתוני טוד תומסון, הרופא שילד את גאסקל. הוא עבר ללונדון ולמד לצייר. הוא הציג באקדמיה המלכותית לאמנויות ב-1795.

הוא התחתן עם הלן ג'יי קולהון באדינבורו ב-12 במאי 1797, הוא נחשב לבחירה לאקדמיה המלכותית ב-1808. הוא חזר לבית אבותיו בסקוטלנד והתיישב באדינבורו. בערך ב-1817 הוא התחתן שנית עם אן מקולוך (נפטרה 1855). בשני הנישואים נולדו לו שבעה ילדים.

### סגנון ציור
תומסון עבד בסגנון חגיגי, ריאליסטי, מעט פשטני, נטול רגש שאפיינה לא פעם את עבודתם של בני דורו. המצוירים שלו פונים מעט ימינה; המאפיינים שלהם מסומנים בצורה בולטת, העין השמאלית נראית גדולה מדי. גוון ורוד מציף את הציורים, הצללה חום אדמדם מציגה את הצורות והצבע החום מהווה לרוב את הרקע. תומסון היה מיניאטוריסט בעל חשיבות רבה, אם כי לפעמים מימש את כישרונותיו על דיוקנאות גדולים וקטנים באורך מלא. לדיוק הביצוע הוא הוסיף עושר רב של אפקט, וגימור מעולה.

### שנים מאוחרות יותר
הוא הפך לדמות בולטת בחיי האמנות של סקוטלנד, כשהוא מחזיק במגוון תפקידים רשמיים. הוא הציג פורטרטים, מיניאטורות, נופים וציורי ז'אנר.

ב-16 ביולי 1823 הגיש אחיו הצעיר אנתוני טוד תומסון בקשה לרוברט דאנדאס, הוויקונט השני מלוויל שתומסון יחליף את סר הנרי רייבורן המנוח בתפקיד יועץ המלך לסקוטלנד, (התפקיד ניתן לדייוויד וילקי).

ב-7 באוקטובר 1829 הוא נבחר לאקדמאי של האקדמיה המלכותית הסקוטית והוא מופיע ברשימה האלפביתית שלהם.

בשנת 1831 כנאמן לאחוזתו של יו ויליאם ויליאמס יחד עם גברת רובינה וויליאמס, אניאס מקביין, הוא ארגן מכירת אולפן.

ביוני 1832 הוא צייר מיניאטורה של אחייניתו החורגת, אליזבת גאסקל (לבית סטיבנסון).

הוא מת ב-24 במרץ 1845. אשתו וילדיו קבורים לידו.

האנדרטה להוריו ולסביו נמצאת בחצר הכנסייה קנונגייט.

## גלריה

 File:Elizabeth Gaskell 1832.jpg|אליזבת גטסקל, 1832
File:Mrs H J Thomson and her son.jpg|גברת תומסון ובנה
File:William John Thomson - Portrait of an English officer - S 173 - Finnish National Gallery.jpg|דיוקן של קצין בריטי
File:Sir Walter Scott miniature by W J Thomson circa late 1832.jpg|מיניאטורה וולטר סקוט


## קישורים חיצוניים

## הערות שוליים

קטגוריה:אמריקאים ילידי ג'ורג'יה
קטגוריה:סוואנה: אישים
קטגוריה:ציירים אמריקאים
קטגוריה:אמריקאים שנולדו ב-1771
קטגוריה:אמריקאים שנפטרו ב-1845
מיס לילה קרי

[שמאל|ממוזער|250px|מיס לילה קרי, שדרות אבן גבירול, [מצעד הגאווה בתל אביב 2000]]
**מיס לילה קרי** היא מלכת דראג ישראלית.

## ביוגרפיה
מיס לילה קרי היא מלכת דראג המגולמת על ידי עורך הדין הישראלי **נועם הוברמן**. הוברמן נולד וגדל בחיפה, בן למשפחה בת שלושה אחים ואחיות. לאחר סיום לימודיו בתיכון הריאלי בחיפה, במגמה מתמטיקה-פיזיקה, התגייס לצה"ל ושירת בחטיבת גולני על תקן קצין תובלה. הוא חתם קבע לשנה, ונרשם ללימודי משפטים ב. עם סיום הלימודים, החליט לעזוב את המקצוע. הוא עבר להתגורר בתל אביב והתחיל לעבוד כסוכן נסיעות. בקיץ 2006 הופיע בדמות "האיש העגול" במופע "One" של הזמרת ריטה.

ב-2008 שיחק בתפקיד כפול בסרטו של יאיר הוכנר "אנטארקטיקה".

### מיס לילה קרי
דמותה של מיס לילה קרי עלתה לראשונה לבמה ב-1997, במסיבת פורים שארגן עם חברים. היא החלה להופיע במועדוני גייז. לאחר שנה של הופעות חברה למלכת הדראג "אטה פרל", והשניים הקימו את הרכב הבידור "השניליות". בשנת 1998 הופיעה ביחד עם מלכת הדראג דיווה די. צמד השניליות הופיע בקביעות בתוכניתם של גיא מרוז ויוני להב, "המחשוף". הצמד התפרק לאחר כשנתיים.

ב-2000 מיס לילה קרי השתתפה בפסטיבל 'היירו' לזכויות אדם וגייז בניו זילנד במופע "הללויה לילה". התמונה שלה שימשה לפלקט של הפסטיבל וכינו אותה "מלכת הדראג הטובה ביותר במזרח התיכון". ראש ממשלת ניו זילנד כיבד בנוכחותו בהופעת הגאלה של הפסטיבל שהתקיימה באופרה של אוקלנד.

באירוע שהפיק מייקל שטרן במלון בסנט מוריץ בשווייץ בנוכחות רוזנים, ידוענים, בהן קלאודיה שיפר, היא הופיעה בדמות של זמרת שחורה.

מעצב האופנה דני מזרחי הזמין אותה להופיע בערב התרמה של האגודה למלחמה בסרטן שנערך בפני עשירי לונדון. באירוע הופיעו יהורם גאון, יעל בר זוהר, גלית גוטמן, לינור אברג'יל, אנסטייז'ה, מלאני פרס ובסיום האירוע הופיעה מיס לילה קרי.

יצרה את המופע "לילה טוב ישראל" ביחד עם שרית סאבו ויובל זמיר

בישראל היא שברה מחסומים תרבותיים והופיעה בחתונות, במסיבות של עולים מרוסיה, בחוגי פנויים פנויות ובפני סטודנטים ערבים.

ב-2007 הופיעה בתוכנית המציאות הדבר הגדול הבא, פרק 7.

מיס לילה קרי הופיעה ברחבי תבל.

## קישורים חיצוניים

* 
* 
* 
* 
* 
* 
* 
* 

## הערות שוליים

קטגוריה:דראג בישראל
קטגוריה:בדרנים להט"בים ישראלים
קטגוריה:אמנים ישראלים הידועים בשם במה
קטגוריה:משתתפים בתוכניות מציאות ישראליות
This Is My Truth Tell Me Yours

**This Is My Truth Tell Me Yours** הוא אלבום האולפן החמישי של להקת הרוק הוולשית מאניק סטריט פריצ'רס. האלבום יצא ב-25 באוגוסט 1998. בלייבל-וירג'ין רקורדס.

זהו האלבום המצליח ביותר של הלהקה מבחינה מסחרית עד כה, כולל המקום הראשון במצעד מצעד האלבומים הבריטי. הוא זכה בפרסי הבריט (פרס המוזיקה הבריטית) ב-1999 בקטגוריית "האלבום הטוב ביותר". האלבום היה הראשון בתולדות הלהקה שהוקלט לחלוטין ללא מעורבותו של הליריקיסט והגיטריסט ריצ'י ג'יימס אדוארדס שנעלם בשנת 1995. עד ל-"Lifeblood" של 2004, זה גם היה הלהקה הכי פחות רוקיסטי ובעל מנגינות קליטות. על הרקע המוזיקלי הרגוע למדי, קולו של ג'יימס דין ברדפילד בא לידי ביטוי יותר מאשר בכל אלבום אחר של הלהקה. שם האלבום הוא ציטוט של חבר הפרלמנט הוולשי לשעבר הלייבור Aneurin Bevan.

הסינגל The Everlasting, שוחרר כסינגל ב-30 בנובמבר 1998, הכותרת לקוחה משיר של המשורר הוולשי פטריק ג'ונס, אחיו של הליריקיסט ובסיסט הלהקה, ניקי וייר. השיר שימש גם בסרט "מה לעשות אם יש שריפה?"

הסינגל, "If You Tolerate This Your Children Will Be Next", יצא כסינגל ב-24 באוגוסט 1998. זהו הסינגל המצליח ביותר באלבום ואחד המצליחים בתולדת הלהקה. השיר עוסק לכאורה במתנדבים הבינלאומיים במלחמת האזרחים בספרד ומציב את המסירות שלהם בניגוד לאדישות הפוליטית הנרחבת בשנות ה-90. השורה "אם אני יכול לירות בארנבות, אני יכול לירות גם בפשיסטים" מגיעה במקור מחקלאי וולשי שהצטרף לבריגדות הבינלאומיות במלחמת האזרחים בספרד. בסרטון לשיר ניתן לשמוע דגימה של International המושמע על ידי מכונת תקליים. הסרטון נסגר במילים "לאמנים גדולים אין מדינה".

"You Stole the Sun From My Heart" יצא כסינגל ב-8 במרץ 1999 וגם היה חלק מפסקול הסרט "סוויט 16" של קן לואץ', ואילו "Tsunami", יצא כסינגל ב-5 ביולי 1999: השיר עוסק בתאומים יוני וג'ניפר גיבונס שכשהיו צעירים החליטו להפסיק לדבר, ניהלו חיים קשים ומסוגרים בהתאם ושמרו על תקשורתם עם העולם החיצון בעיקר בעזרת שירים. הוא גם רומז לסיטואציה בין הליריקיסטים ניקי ווייר וריצ'י ג'יימס אדורארדס, שנחשבו לתאומים בלתי נפרדים מבחינה אמנותית ואישית, ולאחר היעלמותו של ג'יימס הכריע את תיל כמו צונאמי, הוא נאלץ ללמוד שוב לעבוד לבד.

שירים נוספים מהאלבום שלא יצאו כסינגלים הם (רשימה חלקית) "Born A Girl", הבוחן את סוגיות הזהות המגדרית של ניקי ווייר ("כן הלוואי שנולדתי ילדה/ ולא הבלגן הזה של גבר"). "Black Dog On My Shoulder", שיר על דיכאון. הכותרת באה מווינסטון צ'רצ'יל, שבכתבי העת שלו תיאר את הדיכאון שלו ככלב שחור היושב על כתפו. השורה "כמו דרכו של קרליטו אין שלטי יציאה" מרמזת לסרט דרך של קרליטו, שבו גנגסטר לשעבר רוצה להתחיל חיים ממעמד הביניים, אך לא ניתן לתפוס אותו.

האלבום זכה לתשומת לב רבה גם בישראל והלהקה הוגדרה כ"להקת הבית" בידי תחנת גלגלצ.

## קישורים חיצוניים
* 
* ביקורת באתר הבי.בי.סי

## הערות שוליים

קטגוריה:אלבומים באנגלית
קטגוריה:אלבומים שהופקו על ידי מייק הדג'ס
קטגוריה:אלבומי רוק אלטרנטיבי
קטגוריה:אלבומי חברת אפיק רקורדס
קטגוריה:אלבומי חברת וירג'ין רקורדס
Then the Morning Comes

"**Then the Morning Comes**" (בעברית: **ואז הבוקר מגיע**) הוא שיר של הלהקה האמריקאית Smash Mouth. הוא יצא לאור בספטמבר 1999 כסינגל השני מתוך אלבום האולפן השני של הלהקה, *Astro Lounge*. השיר היה המשך מוצלח ללהיט "All Star", והגיע לשיא במקום האחד־עשר במצעד בילבורד הוט 100 בארצות הברית, במקום השני בקנדה, במקום השבעה־עשר באיסלנד ובמקום העשרים ושניים בניו זילנד.

## וידאו קליפ
הקליפ צולם בסנטה קרוז, קליפורניה וביים אותו סקוט מרשל. בסרטון הסולן סטיב הארוול חולם סיוט שחוזר על עצמו, ובו הוא רואה אישה יפה (סטייסי סאנצ'ס) ומנסה להשיג את תשומת ליבה, אך מתעורר כשמשהו מביך קורה לו והאישה צוחקת עליו. בפעם האחרונה האישה מצטרפת להארוול והוא מתעורר כאשר היא ישנה במיטה שלו.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:שירים שנכתבו על ידי פול בארי
קטגוריה:סינגלים בהוצאת אינטרסקופ רקורדס
הפיגוע בחרמש (2023)

**פיגוע הירי ב[[חרמש (יישוב)|חרמש]]** היה פיגוע ירי מרכב חולף שאירע ב-30 במאי 2023 ובו מחבלים פלסטינים ירו למוות באזרח ישראלי תושב ההתנחלות חרמש, בסמוך לכניסה ליישוב שבצפון השומרון.

## רקע

בחודשים שקדמו לפיגוע התרחש גל טרור בישראל, בו נרצחו כ-20 אזרחים ישראלים בפיגועי ירי ודריסה. צה"ל פעל לעצירת עשרות מחבלים וכן הרג מעל מאה מהם מאז תחילת השנה האזרחית. בימים שקדמו לפיגוע אירעו מספר ניסיונות לפיגועי ירי בצפון השומרון, בהם ירי מנפת ג'נין לעבר היישוב גן נר שבגלבוע ושקד שבצפון השומרון. כמו גם ניסיון שיגור רקטה ממשגר דמה מהכפר נזלת זייד לעבר היישוב שקד.

## הפיגוע
ב-30 במאי 2023, מעט לאחר השעה 11:30, מספר מחבלים פלסטינים שנסעו ברכב, נעצרו ליד רכב שנסע בסמוך לחרמש שבצפון השומרון ופתחו עליו באש מרובי M-16. כתוצאה מהירי נפגע באורח קשה בכתפו נהג הרכב, מאיר תמרי, תושב היישוב, נשוי ואב לשניים בן 32.

כוחות מד"א וחיל הרפואה שהוזעקו לזירת האירוע העניקו טיפול ראשוני לפצוע, ולאחר מכן פינו אותו במסוק לבית החולים הלל יפה בחדרה, בהמשך נקבע מותו בבית החולים.

## לאחר הפיגוע
כוחות צה"ל פתחו במצוד אחר המחבלים, ובמסגרת החיפושים נכנסו הכוחות לעיירה הפלסטינית הסמוכה קפין בחיפוש אחר ראיות למקום הימצאם של המחבלים. חטיבת "גדודי טול-כרם - ההתארגנות המהירה" של ארגון הטרור גדודי חללי אל-אקצא נטלה אחריות לפיגוע.

בזמן מלחמת חרבות ברזל, חוסל מוחמד זביידי אשר היה מעורב בפיגוע. ב-20 במרץ 2024 חוסל אחמד ברכאת, שביצע את הפיגוע, בתקיפת כטב"ם במחנה הפליטים ג'נין. ב-17 במאי 2024 חוסל אסלאם ח'מאיסה, ראש גדוד ג'נין של חמאס וממבצעי הפיגוע, בתקיפת מטוס קרב במחנה הפליטים ג'נין.

## ראו גם
* הפיגוע בחרמש (2002)
* גל הטרור בישראל (2023)

## קישורים חיצוניים

* 

## הערות שוליים

קטגוריה:חרמש (יישוב)
חרמש
חרמש (2023)
חרמש
אלי הירש (פילוסוף)

**אלי הירש** (באנגלית: **Eli Hirsch**, נולד ב-1938) הוא פרופסור ופילוסוף יהודי-אמריקאי. מכהן כ"פרופסור צ'ארלס גולדמן לפילוסופיה" באוניברסיטת ברנדייס.

נולד בארצות הברית לדוד יצחק ומינדה-מינדל, שהיגרו לשם מהונגריה וניהלו קייטרינג. אחיו הוא הרב משה הלל הירש, ממנהיגי הציבור החרדי-ליטאי.

הירש קיבל תואר ותואר ראשון מברוקלין קולג' CUNY ותואר שני ודוקטורט מאוניברסיטת ניו יורק.

הוא ידוע בעיקר בזכות עבודתו במטא-אונטולוגיה. הוא טבע את הביטוי "אונטולוגיה רכה" (soft ontology) וחיבר למעלה מ-70 ספרים ומאמרים. רבים מספריו עוסקים בהתנגדויות לאונטולוגיה המבוססות על השכל הישר ועל כך שרוב המחלוקות הנוגעות לאובייקטים מטפיזיים סובבים סביב בלשנות והם רק מילוליים באופיים. בין ספריו "Against Revisionary Ontology" (1982 - הוצאת אוניברסיטת אוקספורד) ו-"Physical-Object Ontology, Verbal Disputes, and Common Sense" (2005 - Philosophy and Phenomenological Research 70 (1):67–97).

## הערות שוליים

קטגוריה:בוגרי ברוקלין קולג'
קטגוריה:בעלי תואר דוקטור מאוניברסיטת ניו יורק
קטגוריה:סגל אוניברסיטת ברנדייס
קטגוריה:אמריקאים שנולדו ב-1938
יחסי אוסטריה – הרשות הפלסטינית

בין **[[אוסטריה]]** ל**[[הרשות הפלסטינית|רשות הפלסטינית]]** מתקיימים יחסים דיפלומטיים חלקיים, עקב העובדה שאוסטריה לא מכירה באופן מלא במדינה פלסטינית.

ב-1973, במהלך ועידה בלונדון, קנצלר אוסטריה ברונו קרייסקי הכריז על תמיכתו בהקמת מדינה לפלסטינים. ב-1980 כוננה אוסטריה יחסים עם הארגון לשחרור פלסטין.

הקנצלר קרייסקי, שהיה יהודי, הטיל ספק בציונות כפתרון לבעיות העומדות בפני העם היהודי, בטענה שהיהודים אינם קבוצה אתנית או גזע, אלא קבוצה דתית.

אוסטריה תמכה בבקשתה של הרשות הפלסטינית להצטרף לאונסק"ו ב-2011. היא גם תמכה בהחלטה 67/19 של העצרת הכללית של האו"ם, שהגדירה את הרשות הפלסטינית כיישות משקיפה שאינה חברה באו"ם. באפריל 2013, נשיא הרשות הפלסטינית, מחמוד עבאס, ביקר באוסטריה והתקבל במסדר כבוד צבאי. לאחר מכן, נפגש עם נשיא אוסטריה, היינץ פישר, ועם נשיאת המועצה הלאומית, ברברה פראמר .

## נציגויות דיפלומטיות
* לאוסטריה אין שגרירות ברשות הפלסטינית, והיא מחזיקה משרד ברמאללה.
* הרשות הפלסטינית מחזיקה משרד בווינה.

## הערות שוליים

פלסטין
אוסטריה
תחתוני מחזור

טקסט=Red and black period panties|ממוזער| תחתוני מחזור
**תחתוני מחזור** (או: תחתוני וסת) הם תחתונים סופגים המיועדים ללבישה במהלך הווסת. תחתוני מחזור מעוצבים כמו תחתונים רגילים אך הם מורכבים מבדים סופגים מאוד לספיגת דם הווסת. תחתוני מחזור מיוצרים מבדים שונים, טבעיים וסינתטיים, ורובם עושים שימוש בבדי מיקרופייבר פוליאסטר לאזור הספיגה.

## סקירה כללית
שוק התחתונים לתקופת הווסת התפתח כתגובה להעדפות הצרכניות המתרחקות ממוצרים מסורתיים וחד-פעמיים לשימוש במהלך הווסת, כגון תחבושות היגייניות וטמפונים. מותגים שונים משתמשים בטכנולוגיה שונה, לרוב מוגנת בפטנט, לפעולה אנטי-מיקרוביאלית, לנידוף לחות ולספיגה מיטבית.

בשנת 2015 ה-BBC ציין את ג'ולי סיגיל
כמפתחת מוקדמת של הטכנולוגיה המשמשת בתחתוני מחזור בחברה שלה "Dear Kate".

תחתוני מחזור נחשבים לדרך ידידותית לסביבה לצמצום פסולת חד-פעמית ולהפחתת ההוצאות הכספיות. ההערכה היא שטמפונים, תחבושות היגייניות ומוליכים מייצרים 200,000 טונות של פסולת פלסטיק בבריטניה מדי שנה. בארצות הברית מעריכים שמוצרים סניטריים מייצרים יותר מ-200,000 טונות של פסולת מדי שנה.

תחתוני מחזור מיועדים לשימוש רב-פעמי, ולכן דורשים שטיפה וכביסה לאחר כל שימוש. ההמלצה הנפוצה היא לשטוף אותם במים קרים מיד לאחר השימוש, ולאחר מכן לכבס בכביסה עדינה ללא מרכך כביסה, כדי לשמור על יכולת הספיגה שלהם לאורך זמן.

## סיכונים
חברות מסוימות (כמו Thinx, Ruby Love ו-Knix) עומדות בפני תביעות ייצוגיות עבור תחתוני מחזור המכילים רעלים שעלולים להזיק כמו חומרים פר-ופוליפלואורואלקיל (PFAS) אשר עשויים להיות קשורים לתוצאות בריאותיות שליליות כמו סרטן. התביעה נגד Thinx יושבה בפשרה בינואר 2023.

## קישורים חיצוניים

## הערות שוליים

קטגוריה:בגדי נשים
קטגוריה:הלבשה תחתונה
קטגוריה:היגיינה נשית
קטגוריה:אופנה
קטגוריה:וסת
ג'י ג'י ג'קסון

**גרגורי "ג'י ג'י" ג'קסון השני** (באנגלית: **Gregory "G. G." Jackson II**; נולד ב-17 בדצמבר 2004) הוא כדורסלן אמריקאי המשחק בעמדות הפאוור פורוורד והסנטר, בקבוצת ממפיס גריזליס מליגת ה-NBA.

## קריירה
ג'קסון נולד וגדל בקולומביה, ושיחק כדורסל בתיכון מקומי. בשנתו השנייה בתיכון העמיד ממוצעים של 15.8 נקודות ו-10 ריבאונדים למשחק, והוביל את קבוצתו לזכייה באליפות המקומית. שנה לאחר מכן העמיד ממוצעים של 22.1 נקודות, 10.9 ריבאונדים ו-2.3 חסימות למשחק, והוביל את הקבוצה לזכייה באליפות שנייה ברציפות. הוא בחר לשחק עבור קבוצת הכדורסל של אוניברסיטת קרוליינה הצפונית, אך לבסוף חזר בו ובחר והעדיף את אוניברסיטת קרוליינה הדרומית. בשבוע הראשון של העונה זכה בתואר הפרשמן המצטיין של הקונפרנס בו קבוצתו משחקת, לאחר שהעמיד ממוצעים של 15 נקודות ו-9 ריבאונדים. ב-22 בדצמבר 2022 קבע שיא קריירה של 16 ריבאונדים והוסיף 12 נקודות ו-2 חסימות בניצחון קבוצתו 65–58 על מערב קנטקי. ב-7 בינואר 2023, בהפסד קבוצתו 42–85 לטנסי, החטיא ג'קסון את כל 8 הזריקות אותן ניסה לקלוע, והוסיף 4 איבודים ב-21 דקות משחק. במשחק הבא הוא עלה מהספסל וקלע 16 נקודות בניצחון קבוצתו 71–68 על קנטקי. ב-21 בינואר 2023 רשם שיא קריירה של 30 נקודות, אותן קלע לאחר שהחטיא 8 זריקות ברציפות, ואליהן הוסיף 8 ריבאונדים ו-2 חסימות בהפסד קבוצתו 66–81 לאובורן. בכל עונת 2022/2023 העמיד ממוצעים של 15.4 נקודות, 5.9 ריבאונדים, ו-0.8 אסיסטים ב-32 דקות למשחק.

ב-24 במרץ 2023 הכריז כי יתמודד בדראפט 2023 ב-NBA.

## קישורים חיצוניים

## הערות שוליים

קטגוריה:אמריקאים ילידי קרוליינה הדרומית
קטגוריה:קולומביה (קרוליינה הדרומית): אישים
קטגוריה:כדורסלנים אמריקאים
קטגוריה:קרוליינה הדרומית: כדורסלנים
קטגוריה:כדורסלני אוניברסיטת קרוליינה הדרומית
קטגוריה:אמריקאים שנולדו ב-2004
נחל חירם

**נחל חירם** הוא נחל אכזב בגליל העליון. אורכו כ־3.8 קילומטרים.

## תוואי הנחל
רוב תוואי הנחל עובר בתחומי שמורת הר מירון.

מוצא הנחל ממוקם במורדות הדרומיים של הר חירם, בגובה של כ־850 מטרים מעל פני הים. בתחילה, הנחל זורם מערבה, אך לאחר מכן הוא פונה לכיוון דרום־מערב ועובר דרך המועצה המקומית חורפיש. בנוסף, הנחל עובר מתחת לכביש 89. לאחר מכן זורם הנחל במורדות המזרחיים של הר זבול, ואז, בגובה של כ־600 מטרים מעל פני הים נשפך לנחל כזיב, הממשיך לזרום עד לים התיכון.

חירם
קטגוריה:חורפיש
יו ויליאם ויליאמס

**יו ויליאם ויליאמס** (באנגלית: **Hugh William Williams**; 1773 – 3 ביוני 1829) היה צייר נוף סקוטי.

## ביוגרפיה
ויליאמס נולד על סיפון ספינתו של אביו, קפטן ויליאמס, בזמן שהיה בדרכו לאיי הודו המערבית. אמו, "מיס לואיס", נפטרה ב-1782, ואביו, כיוון שלא היה מסוגל לטפל ביו בן התשע, הותיר אותו בטיפולו של לואי רופיני, יצרן טקסטיל בדלקית'. רופיני עודד את יו להפוך לצייר. במשך כמה שנים הוא התרכז בנופי ההיילנד.

סיבוב לימודים באיטליה וביוון, ממנו חזר ב-1818, מומן על ידי חבר הפרלמנט ויליאם דאגלס, אמן חובב, שגם ליווה אותו.  הסיור העניק ליצירתו את האופי המסוים שלו, והקנה לו את הכינוי "ויליאם היווני". בשנת 1822 ערך ויליאמס תערוכה של צבעי מים, המבוססת על סיורו. התערוכה זכתה להצלחה גדולה, חורבותיו וסצנותיו המפורסמות של ההיסטוריה היוונית השתלבו בטעם התקופה.

ב־1808 ויליאמס היה חבר מייסד באגודת ציירי צבעי המים, עם אנדרו וילסון, ומקורב של המוסד המלכותי, אדינבורו. לקראת סוף ימיו גילה עניין במיזוג האגודות המוצע של האקדמיה הסקוטית ומקורבי האמנים של המוסד, הסדר שהושלם חודש לאחר מותו.

הוא נבחר לעמית של החברה המלכותית של אדינבורו בשנת 1823.

הוא מת בביתו, ב-23 ביוני 1829. הוא קבור בקנונגייט, אשתו רובינה מילר נפטרה ב-1874.

### יצירה
ויליאמס היה פעיל מאז תחילת שנות ה-90 (המאה ה-18) עם היצירה המתועדת המוקדמת ביותר משנת 1792. בשנת 1802 פורסם תחריט לאחד הציורים שלו של טירת הרמיטאז', רוקסבורגשייר, כחזית לספרו של סר וולטר סקוט. בשנים 1811–1812, ויליאמס פרסם שישה תחריטים גדולים של סצנות בצפון, בעוד שרבים מהרישומים הטופוגרפיים המוקדמים שלו הופיעו במגזין Scots. דיווח על מסעותיו בדרום אירופה, הופיעו בשני כרכים בשנת 1820. הדיווח נכתב בצורה של מכתבים, והוקדש לג'ון תומסון, כוונת היצירה הייתה תיאורית של נוף, ועמים כפי שנראו לו. האיורים נחרטו על ידי William Home Lizars מציורים של המחבר.

בין השנים 1827 ו-1829, ויליאמס פרסם "מראות נבחרים ביוון" מספר חוברות שכל אחת מהן הכילה שישה לוחות. בזמן שצייר הוא השתמש בעיקר בצבעי מים, במריחות רחבות של צבע שקוף על פני רישום עיפרון קפדני. עבודתו נרכשה על ידי הגלריה הלאומית של סקוטלנד ומוזיאון דרום קנזינגטון. ניתן למצוא יצירות נוספות באוספים ציבוריים רבים בבריטניה וברחבי אירופה.

### משפחה
זמן קצר לאחר שובו מהמזרח ב-1827, נישא ויליאמס למיס רובינה מילר העשירה מגארנוק. בני הזוג היו פעילים ופופולריים בחברה הגבוהה של אדינבורו. לא היו להם ילדים.

ב-1829 מת ויליאמס לאחר התקף מחלה קשה שפקדה אותו בשנה הקודמת.

הוא נקבר בחצר הכנסייה קאנונגייט, אדינבורו ב-22 ביוני.

## גלריה

 File:Hugh William Williams - Castle in a Landscape - B1975.4.1444 - Yale Center for British Art.jpg|מצודה בנוף
 File:William Douglas - Rome, the Temple of Hercules Victor - 8501.jpg|מקדש הרקולס ברומא
File:Delphi - Williams Hugh William - 1829.jpg|דלפי יוון, 1829
File:Interior of the Acropolis of Athens, from the Propylea - Williams Hugh William - 1829.jpg|אקרופוליס ביוון, 1829
File:Mountains of Epirus, as seen from sea nearly opposite to Parga - Williams Hugh William - 1829.jpg|הרי אפירוס- מבט מהים, 1829
File:Remains of an ancient temple at Corinth Mount Cithaeron in the distance - Williams Hugh William - 1829.jpg|שרידי קורינוס, 1829


## קישורים חיצוניים

## הערות שוליים

קטגוריה:ציירים סקוטים
קטגוריה:בריטים שנולדו ב-1773
קטגוריה:בריטים שנפטרו ב-1829
תורולף ריין

**תורולף ריין** (בנורווגית: **Torolf Rein**; נולד ב-20 באוקטובר 1934) היה אדמירל נורווגי ששימש כראש ההגנה (מקביל לרמטכ"ל) בין 1989–1994.

## ביוגרפיה
ריין נולד בפוסה (Fusa) ב-20 באוקטובר 1934. ב-1953 הוא התגייס לצי המלכותי הנורווגי ולמד בבית הספר של הצי עד 1958. בין 1961-1963 הוא למד בבית הספר של הצי ללימודים מתקדמים. לאחר מכן שרת במשך עשור כקצין על סיפונן של ספינות שונות. בין 1977-1980 הוא הוצב במפקדת פיקוד הצפון. ב-1980 מונה לסגן ראש מטה חיל הים, ובין 1982–1983 שימש כראש מחלקת כוח האדם של הצי.

ב-1983 הוא מונה למפקד כוחות הצי בצפון נורווגיה. ב-1987 הוא הועלה לדרגת ויצה-אדמירל ומונה למפקד הכוחות בצפון-נורווגיה. ב-5 בספטמבר 1989 הוא הועלה לדרגת אדמירל ומונה לראש ההגנה (מקביל לרמטכ"ל). הוא כיהן בתפקיד עד 31 באוקטובר 1994, אז פרש מהצבא.

## קישורים חיצוניים
* תורלוף ריין באתר Store norske leksikon

קטגוריה:ראש ההגנה (נורווגיה)
קטגוריה:אדמירלים נורווגים
קטגוריה:נורווגים שנולדו ב-1934
פרדריק בול-הנסן

**פרדריק וילהלם בול-הנסן** (בנורווגית: **Fredrik Vilhelm Bull-Hansen**; 2 באוגוסט 1927 – 1 במרץ 2018) היה גנרל נורווגי אשר שימש כראש ההגנה (מקביל לרמטכ"ל) של צבא נורווגיה בין 1984–1987.

## ביוגרפיה
בול-הנסן נולד בסקיין ב-2 באוגוסט 1927. הוא למד בבית הספר לארטילריה, ואז במכללת הסגל של הצבא הבריטי ובמכללת המלחמה של נאט"ו ברומא. בין השנים 1967–1968 הוא עבד כעמית מחקר במכון הנורווגי למדיניות חוץ (NUPI). בין השנים 1951–1952 הוא שרת בבריגדה הגרמנית, ובין 1956-1957 שרת בכוח החירום של האומות המאוחדות בחצי האי סיני. בין 1970-1973 שימש כנספח צבאי בפינלנד. בין 1973–1975 שימש כמפקד בית הספר לסגל הצבאי.

בין 1977-1979 שימש בול-הנסן כמפקד שירות הביון הנורווגי. בין 1979–1981 שימש כמפקד כוחות ההגנה בצפון נורווגיה. ב-1981 הוא מונה למפקד הראשון של כוח המשקיפים הרב-לאומי, ושימש בתפקיד זה עד 1984, אז מונה לראש ההגנה (מקביל לרמטכ"ל). הוא שימש בתפקיד עד פרישתו ב-1987.

לאחר פרישתו חי באוסלו עד מותו ב-1 במרץ 2018.

## קישורים חיצוניים
* פרדריק בול-הנסן באתר Store norske leksikon

קטגוריה:גנרלים נורווגים
קטגוריה:ראש ההגנה (נורווגיה)
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:נורווגים מעוטרי אות לגיון ההצטיינות
קטגוריה:נורווגים שנולדו ב-1927
קטגוריה:נפטרים ב-2018
סיגורד פריסוולד

**סיגורד פריסוולד** (בנורווגית: **Sigurd Frisvold**; 5 ביולי 1947 – 22 בנובמבר 2022) היה גנרל נורווגי.

פריסוולד נולד בקריסטיאנסונד ב-5 ביולי 1947. הוא שימש כמפקד פיקוד ההגנה של דרום נורווגיה, וב-30 באפריל 1999 מונה לראש ההגנה (מקביל לרמטכ"ל). הוא כיהן בתפקיד עד 31 במרץ 2005, אז פרש מהצבא עקב בריאות לקויה.

הוא נפטר ב-22 בנובמבר 2022. 

## קישורים חיצוניים
* סיגורד פריסוולד באתר Store norske leksikon  

קטגוריה:גנרלים נורווגים
קטגוריה:ראש ההגנה (נורווגיה)
קטגוריה:נורווגים שנולדו ב-1947
קטגוריה:נפטרים ב-2022
סוור דיסן

**סוור דיסן** (בנורווגית: **Sverre Diesen**; נולד ב-18 בנובמבר 1949) היה גנרל נורווגי אשר שימש כראש ההגנה (מקביל לרמטכ"ל) של צבא נורווגיה בין 2005–2009.

## ביוגרפיה
דיסן נולד באוסלו ב-18 בנובמבר 1949. לאחר סיום לימודיו למד הנדסה אזרחית ולאחר מכן עבד כמהנדס אזרחי לפני שהצטרף לצבא, שם למד בבית הספר למלחמה בין 1976 ל-1979. ב-1998 קודם לדרגת בריגדן-גנרל ומונה לראש אגף אסטרטגיה ותכנון ארוך טווח במטה הכללי של הפיקוד העליון. ב-2001 הוא הועלה לדרגת גנרל-מיור ומונה למפקד פיקוד צפון. בשנת 2002 הוא עבר לתפקיד מפקד זרוע היבשה. בשנת 2003 הועלה לדרגת גנרל-לויטננט ומונה לנציג הצבא במשרד ההגנה. ב-31 במרץ 2005 הוא מונה לראש ההגנה (מקביל לרמטכ"ל). הוא כיהן בתפקיד עד פרישתו ב-30 בספטמבר 2009.

## קישורים חיצוניים

* סוור דיסן באתר Store norske leksikon

קטגוריה:גנרלים נורווגים
קטגוריה:ראש ההגנה (נורווגיה)
קטגוריה:נורווגים שנולדו ב-1949
האקון ברון-הנסן

**האקון סטפן ברון-הנסן** (בנורווגית: **Haakon Stephen Bruun-Hanssen**; נולד ב-8 ביולי 1960) הוא אדמירל בדימוס בצי הנורווגי אשר שימש כראש ההגנה (מקביל לרמטכ"ל) של נורווגיה בין 2013–2020.

## ביוגרפיה
ברון-הנסן נולד בברגן ב-8 ביולי 1960. ב-1980 הוא התגייס לצי הנורווגי ולמד בבית ספר לקצינים. בין 1987-1995 הוא שרת בחיל הצוללות. החל מ-1991 הוא שימש כמפקד צוללת. בין 2003-2006 שימש כראש אגף המבצעים הימי. בין 2006–2008 הוא שימש כמפקד הצי. ב-19 בנובמבר 2013 הוא מונה לראש ההגנה (מקביל לרמטכ"ל) וכיהן בתפקיד עד פרישתו מהצבא ב-17 באוגוסט 2020.

## קישורים חיצוניים

* האקון ברון-הנסן באתר נאט"ו

קטגוריה:ראש ההגנה (נורווגיה)
קטגוריה:אדמירלים נורווגים
קטגוריה:נורווגים מעוטרי אות לגיון ההצטיינות
קטגוריה:נורווגים שנולדו ב-1960
ארת ענק ליר

**ארת ענק ליר** (שם מדעי: *Anodorhynchus leari*) היא מין תוכי בסוג ארת ענק, שמצוי באזור קטן במזרח ברזיל ואנדמי למדינה. תוכי זה מצוי בסכנת הכחדה בטבע. התוכי תואר למדע ב-1856 בידי החוקר שארל לוציאן בונפרטה .

## מאפיינים
תוכי זה הוא אחד מהגדולים בסדרתו ומגיע לאורך 70 עד 75 ס"מ ולמשקל של כ-950 גרם בקירוב. הוא בעל נוצות כחולות וגוונים צהובים על בסיס המקור והאזורים הקרובים. הוא דומה למין הקרוב ארת ענק יקינתונית ובעבר נחשב גם לתת-מין שלו אם כי ישנם מספר הבדלים ביניהם למעט הגודל: נוצותיו כחולות-כהות יותר, הוא חסר גוון ירקרק, בעל ראש אפרפר יותר ובעל כתם עור צהוב סמוך למקור העבה שצורתו שונה.

התוכי מעופף לאורך שטחי הקטינגה  של ברזיל - אזור מיוער חצי-מדברי בעל צמחייה טרופית. התוכי הוא אוכל זרעים בעל מקור חזק שנועד לפצח אגוזים שונים, בעיקר מהדקל ממין *Syagrus coronata*. נוסף עליו הוא ניזון גם מזרעי צמחי *Dioclea*, *Spondias tuberosa*, *Schinopsis brasiliensis*, *Melanoxylum* ואגבה ולעיתים פושט על יבולי תירס ולעיתים גם מהווה מזיק חקלאי.

תוכי זה כיום מצוי בסכנת הכחדה, בעיקר עקב אובדן בתי גידול וקיטוע האוכלוסיות הקטנות ממילא. בעבר התוכי גם ניצוד בידי ציידים.

## קישורים חיצוניים

## הערות שוליים

קטגוריה:טקסונים שתוארו בידי שארל לוסיאן בונפרטה
קטגוריה:בעלי חיים שתוארו ב-1856
קטגוריה:תוכיים
קטגוריה:ברזיל: עופות
קטגוריה:ברזיל: מינים אנדמיים
הראלד סונד

**הראלד סונד** (בנורווגית: **Harald Sunde**; נולד ב-9 במרץ 1954) היה גנרל נורווגי אשר שימש כראש ההגנה (מקביל לרמטכ"ל) של צבא נורווגיה בין 2009–2013.

## ביוגרפיה
סונד נולד בהורדל ב-9 במרץ 1954. ב-1973 הוא החל ללמוד בבית הספר הצבאי לפרשים והיה התלמיד המצטיין במחזור. ב-1974 הוא הוצב בבריגדה הצפונית, ולאחר מכן חזר לבית הספר לפרשים, כמדריך. ב-1976 הוא החל ללמוד בבית הספר למלחמה, וב-1979 הועלה לדרגת לויטננט. ב-1983 הוא הועלה לדרגת קפטן. בין 1987–1989 הוא למד במכללת הבונדסוור בהמבורג והועלה לדרגת מאיור. ב-1992 הוא הועלה לדרגת אוברסט-לויטננט ומונה למפקד פיקוד המבצעים המיוחדים. ב-1996 הוא נשלח לבוסניה והרצגובינה במסגרת כוח האכיפה. ב-1999 למד במכללת המלחמה של צבא ארצות הברית. בשנת 2000 הוא הועלה לדרגת בריגדירן-גנרל.

בשנת 2003 הוא הועלה לדרגת גנרל-מאיור ומונה למפקד זרוע היבשה. ב-1 באוגוסט 2005 מונה לראש המחלקה למבצעים ותכנון חירום במשרד ההגנה. ב-15 בנובמבר 2006 קודם לדרגת גנרל-לויטננט. ב-30 בספטמבר 2009 הוא הועלה לדרגת גנרל ומונה לראש ההגנה (מקביל לרמטכ"ל). ב-19 בנובמבר 2013 הוא סיים את תפקידו ופרש מהצבא.

## קישורים חיצוניים

* הראלד סונד באתר נאט"ו

קטגוריה:גנרלים נורווגים
קטגוריה:ראש ההגנה (נורווגיה)
קטגוריה:בוגרי מכללת המלחמה של צבא ארצות הברית
קטגוריה:נורווגים מעוטרי אות לגיון ההצטיינות
קטגוריה:נורווגים שנולדו ב-1954
גיטרה וכינור

"**גיטרה וכינור**" הוא שיר שהוקלט בידי הזמר הישראלי אריק איינשטיין. השיר נכתב והולחן על ידי הזמר-יוצר שלום חנוך, ויצא לאור בשנת 1999 כחלק מאלבום האולפן המשותף של איינשטיין ושלום חנוך, "מוסקט".

## רקע
השיר נכתב והולחן על ידי הזמר-יוצר שלום חנוך שהתבטא לגבי תהליך יצירת השיר:

השיר יצא לאור בשנת 1999 כחלק מאלבום האולפן המשותף של אריק איינשטיין ושלום חנוך, "מוסקט".

בשנת 2000 נכלל השיר במארז התקליטורים, "האוסף", בשנת 2003 נכלל השיר באלבום האוסף, "המיטב", בשנת 2004 נכלל במארז התקליטורים של שלום חנוך "הקופסא", ובשנת 2009 נכלל באלבום האוסף "בגללך: אוסף שירי אהבה".

## קבלה
מתן שירן מגלובס כתבה כי זהו שיר נפלא, על אף שהאלבום נחשב לכישלון מסחרי ואמנותי. במגזין "טיים אאוט" נכתב כי זהו השיר הכי רומנטי מתוך האלבום המשותף, ומאיה פישר ממאקו כינתה את השיר כקלאסיקה רומנטית.

## מיקומי שיא

## ביצועים
### הביצוע של שלום חנוך

בשנת 2004 יצא לאור גרסת כיסוי של שלום חנוך לשיר כחלק מאלבום ההופעה שלו, "יציאה".

#### מיקומי שיא

### הביצוע של זהו זה

ב-9 ביוני 2022 יצא קאבר של השיר בפרק 4 עונה 5 של תוכנית הבידור זהו זה! שבוצע על ידי חברי התוכנית והופק ועובד בידי המוזיקאי אמיר לקנר.

## קישורים חיצוניים
* 
* 
* מילות השיר באתר שירונט

## הערות שוליים

קטגוריה:שירי אריק איינשטיין
קטגוריה:שירי שלום חנוך
קטגוריה:שירים בעברית
קטגוריה:שירים שנכתבו על ידי שלום חנוך
קטגוריה:שירים שהולחנו על ידי שלום חנוך
קטגוריה:שירי אהבה בעברית
קטגוריה:שירים על גיטרות
קטגוריה:שירים על כינורות
יחסי גאורגיה – הרשות הפלסטינית

**יחסי גאורגיה–הרשות הפלסטינית** הם יחסי החוץ בין **[[גאורגיה]]** ל**[[הרשות הפלסטינית|רשות הפלסטינית]]**.

## היסטוריה
גאורגיה הכירה במדינה פלסטינית ב-25 באפריל 1992. ומאז, שתי המדינות מקיימות יחסים דיפלומטיים.

ממשלת גאורגיה לא השתתפה בהצבעה של אונסק"ו על קבלת הרשות הפלסטינית. גאורגיה הצביעה בעד החלטה 67/19 של העצרת הכללית של האו"ם, שהעניקה לרשות הפלסטינית מעמד של מדינה משקיפה לא-חברה באו"ם. "גאורגיה סמוכה גאוגרפית למזרח התיכון ותומכת בהקמת מדינה פלסטינית לצד מדינת ישראל", קבעה טביליסי כשהסבירה את עמדת האזרחים בגאורגיה בעניין ההחלטה.

## קישורים חיצוניים

## הערות שוליים

פלסטין
גאורגיה
אדוארדו מרקש

**אדוארדו מרקש דה חסוס פאסוס** (בפורטוגזית: **Eduardo Marques de Jesus Passos**; נולד ב-26 ביוני 1976) הוא כדורגלן עבר ברזילאי ששיחק בעמדת החלוץ.

## קריירה
מרקש נולד באוזאסקו והתחיל לשחק כדורגל בסנטוס. בגיל 19 הצטרף לקבוצה הבוגרת במדיה שיחק שלוש עונות בסיומן הצטרף לרסיפה. כעבור כחצי עונה חתם בגוארני ובסיום העונה חתם בסנטו אנדרה.

בקיץ  חתם בבלננסש. ב-25 באוגוסט ערך את הופעת הבכורה שלו בקבוצה בתיקו 2-2 נגד פורטו. ב-21 בספטמבר הבקיע את שער הבכורה שלו בקבוצה בניצחון 0-1 נגד פאסוס די פריירה. במהלך העונה שוחרר וחתם בגרמיו.

בקיץ  הצטרף להפועל תל אביב מליגת העל. ב-29 באוגוסט הבקיע את שער הבכורה שלו בקבוצה בניצחון 1-2 נגד בית"ר ירושלים. ב-13 בינואר 2005 חצה את הכביש וחתם במכבי תל אביב במדיה רשם 17 ושער אחד בניצחון 1-2 נגד מכבי פתח תקווה במסגרת חצי גמר גביע המדינה.

בקיץ  חתם בדאיגו מליגת הכדורגל של קוריאה הדרומית. בהמשך הקריירה שיחק בג'ג'יאנג פרופשיונל, שונאן בלמארה, אפופ קיניראס, אריס לימסול וא.א.פ. פאפוס.

## תארים
; מכבי תל אביב
*גביע המדינה: 2004/2005

; א.א.פ. פאפוס
*הגביע הקפריסאי: 

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:אוזאסקו: כדורגלנים
קטגוריה:כדורגלני סנטוס
קטגוריה:כדורגלני רסיפה
קטגוריה:כדורגלני גוארני
קטגוריה:כדורגלני בלננסש
קטגוריה:כדורגלני גרמיו
קטגוריה:כדורגלני הפועל תל אביב
קטגוריה:כדורגלני מכבי תל אביב
קטגוריה:כדורגלני ג'ג'יאנג גרינטאון
קטגוריה:כדורגלני אפופ קיניראס
קטגוריה:כדורגלני אריס לימסול
קטגוריה:כדורגלני א.א.פ. פאפוס
קטגוריה:כדורגלנים זרים בישראל
קטגוריה:ספורטאים ברזילאים בפורטוגל
קטגוריה:ספורטאים ברזילאים בישראל
קטגוריה:ספורטאים ברזילאים בקוריאה הדרומית
קטגוריה:ספורטאים ברזילאים בקפריסין
קטגוריה:ברזילאים שנולדו ב-1976
לינדה וולברטון

**לינדה וולברטון** (באנגלית: **Linda Woolverton**; נולדה ב-19 בדצמבר 1952) היא תסריטאית, מחזאית וסופרת אמריקאית, שיצירותיה הבולטות כוללות את התסריטים של כמה מסרטי דיסני וגרסאות בימתיות שלהם.

## ביוגרפיה
וולברטון היא האישה הראשונה שכתבה סרט אנימציה לדיסני, "היפה והחיה" (1991), שהוא גם סרט האנימציה הראשון אי פעם שהיה מועמד לפרס אוסקר לסרט הטוב ביותר. בנוסף היא הייתה שותפה לכתיבת התסריט של "מלך האריות" (1994), סיפקה חומרים תסריטאים ל"מולאן" (1998), ועיבדה את התסריט של "היפה והחיה", אותו היא כתבה, לגרסת ברודוויי לסרט, עבורו קיבלה מועמדות לפרס טוני וזכה בפרס אוליבייה.

בין עבודותיה נכללים התסריטים של "אליס בארץ הפלאות" (2010) ומליפיסנט (2014), שניהם זכו להצלחה קופתית משמעותית. התסריט של "אליס בארץ הפלאות" הפך אותה לתסריטאית הראשונה עם קרדיט כתיבה יחיד על סרט שהכניס מיליארד דולר. כתבה את התסריטים של סרטי ההמשך לשני הסרטים האלה -  "אליס מבעד למראה" (2016) ו"מליפיסנט: אדונית הרשע" (2019).

## קישורים חיצוניים

## הערות שוליים

קטגוריה:אמריקאיות שנולדו ב-1952
קטגוריה:תסריטאיות אמריקאיות
קטגוריה:מחזאיות אמריקאיות
קטגוריה:דיסני: אישים
שיראזית יהודית

**שיראזית יהודית** היא דיאלקט של השפה הפרסית-יהודית. היא מדוברת בעיקר על ידי יהודים פרסים המתגוררים בשיראז ובאזורים הסובבים אותה במחוז פארס באיראן.

## רקע
**פרסית יהודית** (ידועה גם בשם **ג'ידי**) היא קבוצה של דיאלקטים יהודיים של השפה הפרסית, שדוברו על ידי יהדות איראן, יהדות בוכרה, יהדות אפגניסטן וקהילות יהודיות נוספות באזור מרכז אסיה. הדיאלקטים שונים במקצת זה מזה, אך לרוב מאפשרים הבנה הדדית. השפות היהודיות-פרסיות הן ברובן שילוב של ארמית, פרסית עתיקה, עברית והשפה המקומית, והכתב באלפבית עברי. שיראזית יהודית שימשה את הקהילה היהודית בשיראז ושימרה חלק מהדיאלקט השיראזי שהיה רווח בעיר. הדיאלקט השיראזי משתייך לקבוצת השפות האיראניות הדרום-מערביות. אחד ההבדלים הבולטים בין שיראזית יהודית לדיאלקטים אחרים של פרסית הוא השימוש במערכת הפועל: בזמן עבר, סיומות הפועל המצביעות על הגוף באות לפני הפועל.
ממוזער|שיחה בשיראזית יהודית 

## אוצר מילים
רשימת המילים הבאה מציינת מספר הבדלים בין שיראזית יהודית לאספהאנית יהודית.

## קישורים חיצוניים

* שפת הפרסית־היהודית העתיקה נשמרה בחיים
* שיראזית־יהודית בפרויקט השפות בסכנת הכחדה
## הערות שוליים

קטגוריה:יהדות איראן ופרס
קטגוריה:שפות יהודיות
קטגוריה:ניבים (סיווג שפה)
יחסי הוותיקן – הרפובליקה של קונגו

**יחסי הוותיקן–הרפובליקה של קונגו** מתייחסים ליחסים הנוכחיים בין **[[קריית הוותיקן]]** ל**[[הרפובליקה של קונגו|רפובליקה של קונגו]]**. לכנסייה הקתולית יש השפעה ניכרת על הרפובליקה של קונגו, שכן כמחצית מהאוכלוסייה מזדהה כרומית–קתולית. למרות ששתי המדינות כוננו יחסים ביניהן בפברואר 1963, שיתוף הפעולה ביניהן החל להתגבר רק לאחרונה, כשההסכם הבילטרלי הגדול הראשון שלהן נחתם בתחילת 2017.

לוותיקן יש שליחה–נזירה  בברזוויל, בעוד שלקונגו אין עדיין נציגות דיפלומטית או קונסוליה בוותיקן. במקום זאת היא מיוצגת על ידי שגריר הרפובליקה בצרפת, המוסמך במספר מדינות אחרות, כולל הוותיקן. הנונציו הנוכחי של הוותיקן לקונגו הוא פרנסיסקו אסקאלנטה מולינה, בעוד ששגריר הרפובליקה של קונגו בצרפת הוא אנרי לופז, אשר הוסמך לוותיקן בשנת 2000.

## הסכמים בילטרליים
בפברואר 2017 חתמו שתי המדינות על הסכם המאשר את מעמדה של הכנסייה הקתולית ומוסדות קתוליים אחרים בקונגו, וכן את זכותה של הכנסייה לבצע את משימתה במדינה. החשמן פייטרו פארולין, הקרדינל מזכיר המדינה וראש ממשלת קונגו קלמאן מואמבה נכחו בחתימת ההסכם, וכן גם מספר פקידי ממשלה ודת בכירים.

## ביקורים רשמיים
החשמן פייטרו פארולין ביקר בברזוויל לצורך חתימת ההסכם הדו-צדדי, כחלק ממסעו באפריקה.

## קישורים חיצוניים

## הערות שוליים

קטגוריה:הוותיקן: יחסי חוץ לפי מדינה
קטגוריה:הרפובליקה של קונגו: יחסי חוץ לפי מדינה
ארצ'יבלד ת'ורבורן

**ארצ'יבלד ת'ורבורן** (באנגלית: **Archibald Thorburn**; 31 במאי 1860 – 9 באוקטובר 1935) היה אמן סקוטי שהתמחה בחיות בר, וצייר בעיקר בצבעי מים. הוא ביקר בקביעות בסקוטלנד כדי לשרטט ציפורים בטבע, המקום האהוב עליו היה יער גאיק ליד קינגוסי באינברנשייר. תמונותיו של חיות הבר הודפסו באופן נרחב, עם הרקע הדרמטי שלהן, זוכות להערכה בהווה כפי שהיה על ידי חוקרי טבע לפני מאה שנה.

## חיים ועבודה
ארצ'יבלד נולד ב-Midlothian, כבנו החמישי של רוברט ת'ורבורן, מיניאטוריסט של המלכה ויקטוריה. השכלתו הראשונה הייתה בדלקייט ובאדינבורו, ולאחר מכן נשלח לבית הספר לאמנות סנט ג'ון ווד שנוסד באותו הזמן בלונדון. שהותו שם הייתה קצרה בלבד, שכן עם מות אביו ביקש את הדרכתו של יוזף וולף. המשימה שלו ב-1887 להמחיש את הדמויות הצבעוניות של הציפורים של האי הבריטי עבור לורד לילפורד, שעבורו צייר כ-268 צבעי מים. יצירות אלה ביססו את המוניטין שלו. הוא אייר מספר רב של ספרי ספורט והיסטוריה של הטבע, כולל ספריו שלו. הוא לימד את אוטו מורי דיקסון ופיליפ ריקמן, ועודד את לוחם שמירת הטבע דונלד ווטסון הצעיר כשבא לבקר אותו בדאמפריס וגאלווי. ת'ורבורן היה חברם של מאיירי ציפורים בולטים אחרים, כולל ג'ורג' אדוארד לודג' וג'ון גיל מיליי, שאיתם שיתף פעולה במספר יצירות כולל ברווזי צלילה בריטיים וציפורי צייד בריטיות.

ציוריו הוצגו בקביעות באקדמיה המלכותית והוא עיצב את כרטיס חג המולד הראשון שלהם עבור החברה המלכותית להגנה על ציפורים ב-1899, נוהג שהמשיך עד 1935. הוא היה סגן נשיא החברה המלכותית להגנה על ציפורים. בשנות ה-90 של המאה ה-19 ת'ורבורן התאכזב מהמוסד הבריטי ועבודתו הוצגה במרכז לציפורים.

עם נישואיו לקונסטנס מודי, עבר ת'ורברן לאשקומבי ב-1902, שם היה אמור לבלות את שארית חייו. בשנות ה-30 סירב לעשות שימוש בתאורה חשמלית, העדיף אור טבעי לציור שלו, ועשה שימוש בנרות.

קברו נמצא בכנסיית סנט ג'ון המטביל בבוסברידג', גודלמינג.
## גלריה

 File:Archibald Thorburn, Pair of Golden Eagles. Bonhams.jpg|נשר זהוב
File:A Greenland or Gyr Falcon.jpg|בז זהוב
File:Archibald Thorburn Little Owl and Scops Owl.jpg|תנשמות
 File:Archibald Thorburn, Peacock and Peacock Butterfly, At 87.5 x 111.5cm. Bonhams..jpg|טווסים


## קישורים חיצוניים

## הערות שוליים

קטגוריה:ציירים סקוטים
קטגוריה:בריטים שנולדו ב-1860
קטגוריה:בריטים שנפטרו ב-1935
Fram

שמאל|ממוזער|קפסולת נחיתה של לוויין מדגם זנית|200px
**Fram** הייתה סדרת לוויינים מסוג חישה מרחוק שפותחה בברית המועצות. הם פותחו על בסיס לוויין צבאי מסדרה זניט, דגם 4MT. השיגורים בוצעו בשנים 1975–1985 ובתקופה זו שוגרו 27 לוויינים, רק שיגור בודד כשל. ללוויין נוסף כשלה מערכת מצנחים וקפסולת נחיתה נהרסה.

הפיתוח בוצע ב-"מרכז הטילים והחלל פרוגרס". על הלוויין הותקנו 5 מצלמות שאפשרו צילום במגוון רחב של תדרים של הספקטרום האלקטרומגנטי. הלוויין שקל כ-6,100 ק"ג והוא היה מצויד במנוע לוויסות הגובה המסלול. מגובה של כ-200 ק"מ רזולוציה הייתה כ-20–30 מ' בצילום שחור-לבן ורוחב הצילום היה 180 ק"מ. שטח שהיה ניתן לצלם מלוויין בודד הוגבל על ידי אורך סרט צילום. הצילומים נמשכו כשבועיים ולאחר סיום תקופת העבודה יחידת נחיתה שוחררה מהלוויין. סרט צילום הועבר למכון מיוחד שפעל במוסקבה והיה מעבד את המידע להעברה למשרדים ממשלתיים שונים.

כל הלוויינים שוגרו תחת שם "קוסמוס" מקוסמודרום פלסצק בעזרת משגר סויוז U. השיגור הראשון בוצע ב-25 בספטמבר 1975 ואחרון בספטמבר 1985.

במקביל ללווייני FRAM בוצעו שיגורים של לווייני "הקטור-פריפורה" שפותחו על בסיס לוויין זניט 2M. מדגם זה שוגרו 5 לוויינים בלבד.

בהמשך פותחו לוויינים חישה מרחוק לצרכים אזרחיים מסדרה "Resurs" ששיגורם החל בשנת 1979.

## קישורים חיצוניים
* תיאור הלווין
* תיאור מפורט של הלוויינים (החל מדף 39) 
* תיאור הלווין 
* תיאור שיגורים

## הערות שוליים

קטגוריה:לוויינים רוסיים
קטגוריה:צילום על ידי לוויין
קוליבאלי

**קוליבאלי** (בשפת המקור: ***' או ***') הוא שם משפחה נפוץ בשפת ה, שמקורו במערב אפריקה, ובמיוחד במאלי, חוף השנהב ובורקינה פאסו.

קטגוריה:שמות משפחה
בילאל קוליבאלי

**בילאל קוליבאלי** (בצרפתית: **Bilal Coulibaly**; נולד ב-26 ביולי 2004) הוא כדורסלן צרפתי המשחק בעמדת הסמול פורוורד בוושינגטון וויזארדס.

## קריירה
קוליבאלי נולד בקומונה סן קלו שבאו-דה-סן, צרפת, והחל לשחק כדורסל בגיל שמונה במועדון מקומי. ב-2017 עבר לשחק בלבלואה ספורט קלאב, שאחר כך שינתה את שמה למטרופוליטנס 92. ב-23 בספטמבר 2022 ערך הופעת בכורה בקבוצה הבוגרת, כששיחק ארבע דקות במשחק נגד גראבלין דנקירק. ב-10 בפברואר 2023 קלע שיא קריירה של 14 נקודות והוסיף 7 ריבאונדים ו-2 אסיסטים בניצחון קבוצתו 93–86 על דיז'ון באסקט. בעונת 2022/2023 שיחק קוליבאלי 28 משחקים בליגה הצרפתית הבכירה, בהם העמיד ממוצעים של 4.9 נקודות, 3 ריבאונדים ו-0.8 אסיסטים ב-17.5 דקות למשחק. בתום העונה הודיע כי יתמודד בדראפט 2023 ב-NBA.

בדראפט 2023, נבחר קוליבאלי בבחירה השביעית על ידי הפייסרס. באותו הלילה הועבר בטרייד לוושינגטון וויזארדס על הבחירה השמינית אחריו, ג'ראס ווקר, שעשה את הדרך ההפוכה לאינדיאנה.

## קישורים חיצוניים

## הערות שוליים

קטגוריה:כדורסלנים צרפתים
קטגוריה:כדורסלני פריז לבלואה
קטגוריה:צרפתים שנולדו ב-2004
קנל (מנה)

**קֶנֶל** (בצרפתית: **Quenelle**) היא מנה קלאסית במטבח הצרפתי. המנה מורכבת מתערובת דגים או בשר מוקרמים ולעיתים מצופה בפירורי לחם, המעוצבת בצורת ביצה ומבושלת, לרוב על ידי חליטה. קנלים משמשים כבר שנים רבות כאמצעי לקישוט מנות במטבחי עילית. עם זאת, כיום הם מוגשים לעיתים קרובות גם ברוטב כמנה בפני עצמה.

בהקשר הרחב ביותר של המונח, קנל הוא כל תערובת מזון כמו פירה, גלידה או סורבה המעוצבת לצורה זו וקישוטים חרוטיים אלו נפוצים במנות רבות במטבחים בכל רחבי העולם.

## אטימולוגיה
ממוזער| איור מהמאה ה-19 הממחיש כיצד ליצור קנלים
המילה "קנל" מתועדת החל משנת 1750. האטימולוגיה המקובלת גורסת כי מילה זו נגזרה מהקנודל הגרמני (כלומר, אטריות או כופתאות).

## קנל דה ברושה
מטבחי ליון וננטואה מתהדרים במנת הקנל דה ברושה המוגשת לעיתים קרובות עם רוטב ננטואה (רוטב סרטנים) או "רוטב מוסלין" (גרסה קלילה ואווריתית לרוטב הולנדז). המנה קנל דה ברושה ננטואה או לעיתים פשוט, "קנל ננטואה", מורכבת מקנלים של דג זאב נהרות המוגשים עם רוטב ננטואה. דג זאב הנהרות וסרטנים עם מרכיבים מרכזיים במטבח של מחוז ננטואה. קנלים אלו פותחו על ידי השף בונטמפ כפתרון יצירתי להתמודדות עם "העצמות הארוכות, הדקיקות והמפוצלות הרבות של זאב הנהרות".

ניתן להכין קנל דה ברושה באופנים רבים, אבל לרוב המתכונים יחילו פנדה, שהיא מעין רביכה הדומה לרוטב בשאמל, בו משולבת תערובת הדג הנטחנת על ידי העברה דרך נפה. את הקאנלים מעצבים מהתערובת לאחר שנטחנה ונחלטה. ניתן להגיש אותם מבושלים ברוטב או צלויים בליווי מגוון רטבים.

## ראו גם
* גפילטע פיש
* לביבת דג
* כדור בשר

## קישורים חיצוניים

## הערות שוליים

קטגוריה:מאכלי דגים
קטגוריה:המטבח הצרפתי
קטגוריה:מטבח
קטגוריה:בישול
תקן ביקורת 200

**תקן ביקורת 200 – מטרות ראשיות של רואה החשבון המבקר ועריכת ביקורת בהתאם לתקני ביקורת מקובלים בישראל** הוא תקן ביקורת שפורסם על ידי לשכת רואי החשבון בישראל ועוסק במטרות הראשיות של רואה החשבון המבקר דוחות כספיים של חברה. בהתאם לכך, התקן כולל מספר הגדרות, הוראות והנחיות כלליות שנועדו להכווין את רואה החשבון המבקר בעת ביצוע פעילותו.

התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020.

התקן מבוסס ברובו על תקני ביקורת 110 ו-117 (שפורסמו בשנים 2014 ו-2016 בהתאמה) שעסקו באותו נושא. כמו כן, הוא מבוסס על תקן ביקורת בינלאומי ISA 200 של הפדרציה הבינלאומית של רואי החשבון (IFAC) תוך התאמה לישראל.

## קישורים חיצוניים
*תקן ביקורת 200, באתר לשכת רואי החשבון
* תקן ביקורת 110, באתר לשכת רואי החשבון
* תקן ביקורת 117, באתר לשכת רואי החשבון
*תקן ISA 200

קטגוריה:תקני ביקורת בחשבונאות
סמראונג

**סמראונג** (בקמרית: **សំរោង**) היא עיר המשמשת כבירת מחוז אודר מנצ'ה בצפון־מערב קמבודיה. נכון לשנת 2019, אוכלוסיית העיר מונה 70,944 תושבים.

## גאוגרפיה
העיר ממוקמת בגובה של 23 מטרים מעל פני הים בצפון־מערב המדינה, כׁ־19 קילומטרים מהגבול עם תאילנד.

## תחבורה
העיר ממוקמת על כביש המחבר בין הגבול עם תאילנד לכבישים הראשיים במדינה, המובילים לערים הגדולות בה.

## גלריה

File:Samraong school.jpg|בית ספר בעיר
File:Samraong market stalls.jpg|השוק המקומי


## קישורים חיצוניים
## הערות שוליים

קטגוריה:קמבודיה: ערים